section_heading: Dina: Sestrinstvo
paragraph_text: U lipnju 2019. Legendary Television najavio je da radi na seriji Dina: Sestrinstvo za HBO Max, platformu za streaming tvrtke WarnerMedia. Serija će prikazati događaje koji su se zbili prije onih prikazanih u filmu i posvetit će se tajnovitu redu žena poznatom kao Bene Gesserit. U početku je Villeneuve trebao režirati prvu epizodu te serije, Spaihts je trebao napisati scenarij, a Dana Calvo trebala je biti voditeljica.<ref><ref> U studenome 2019. Spaihts je napustio projekt kako bi se usredotočio na nastavak Dine. U srpnju 2021. Diane Ademu-John postala je voditeljica serije.<ref> U ožujku 2022. Spaihts i Villeneuve potvrdili su da i dalje rade na seriji.